TULD JERUUSALEMMAST Aabrahami õnnistus
Shalom kallid sõbrad! Rõõm on olla teiega, kus te ka poleks.
Täna tahan rääkida ja õpetada teile
Aabrahami õnnistuse teemal.
Minu meelest on see üks Piibli ja Toora tähtsamaid kohti.
Siit algab meie isa Aabrahami teekond.
See on usuteekond.
Sellest näeme, kuidas kõik algas.
Loeme 1. Moosese raamatu 12. peatükist.
Tean, et teistes keeltes
pole vastust selle lõigu heebreakeelsele väljendile.
"Ja Issand ütles Aabramile: 'Mine omalt maalt,
omast sugukonnast ja isakojast maale, mille ma sulle näitan!
Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!
Siis ma õnnistan neid, kes sind õnnistavad,
panen vande alla selle, kes sind neab,
ja sinu nimel õnnistavad endid kõik suguvõsad maa peal!"
Uurime neid salme lähemalt.
See on väga sügav.
Jumal ütles: "Mine."
Heebreakeelne väljend viitab sisemusele:
"Mine endasse ja kuula, mida su süda ütleb."
Tihti ei lase meid ümbritsevad hääled meil oma südant kuulata.
See võib olla meedia, teised inimesed töökohas, peres
või isegi koguduses,
kus kogunevad pühad.
Jumal ütleb: "Mine endasse!"
Kuula oma vaimu ja südant.
Sealt leiad oma elu mõtte.
Kallid vennad-õed, meie usk asub meie sisimas.
Usk on samas väga vaimne asi.
Meie sisimas olev usk
ilmneb siiski väga materiaalselt.
Usk asub inimese sisimas.
Jumal ütles talle: "Mine endasse."
See on üks perspektiiv.
Teise vaatevinkli järgi tähendab 'Mine oma maalt'
oma mineviku unustamist.
Apostel Paulus ütles Korintlaste kirjas:
"Sest vana on möödas. Vaata, kõik on uueks saanud."
Jumal käsib Aabrahamil unustada minevik,
jätta kõik oma üritamised,
ebaõnnestumised, kordaminekud ja enda arusaamise,
ning minema sinna, kuhu Jumal teda juhatab.
Usus on tähtis jätta oma arusaamine, katsed, õnnestumised
ja ebaõnnestumised.
Siis saad edasi minna.
On huvitav, et ta ütleb: "Mine oma maalt."
Tal on selle maa mentaliteet, kus ta üles kasvas.
Ta tuli Kaldea Uurist, deemonite linnast.
Ta läks kurjade vaimude maalt Iisraelimaale.
Kaldea Uuri heebreakeelne nimi Ur-Kasdim
tähendab deemonite linna.
Ta peatus Haaranis,
mis tähendab heebrea keeles prügi.
Jumal käskis tal unustada kõik, mida ta seni oli teadnud.
Su ees on uus usutee.
Unusta kõik, mis sul oli.
Millest meie isiksus koosneb?
Meie mentaliteet tuleb maalt, kus elame.
Tänapäeval omab maailm meie üle suurt mõju meedia kaudu.
Kõik, mida kuuleme ja näeme, mõjutab meid.
Jumal käskis tal jätta selle maa mentaliteet.
"Mine oma maalt, omast sugukonnast..."
Sünnimaa viitab koolile ja ühiskonnale,
mis on vorminud su isiksust.
Su sõbrad, kõneviis, kasvatus -
need kõik peaksid sa unustama.
Unusta see mentaliteet, sest see segab sind su usuteekonnal.
"Ja oma isakojast..."
Kõik, mida ütlesin, on väga huvitav.
Meie isakojas on siiski ka häid väärtusi,
mida me ei tohiks unustada.
Need on näiteks austus vanemate vastu
ja ausus
ning ligimesearmastus.
Neid väärtusi ei tohi unustada, vaid neid tuleb hoida.
Isakojast oleme saanud ka mõningaid väga halbu asju.
Enamik meist pole kasvanud usklikes peredes,
kus järgiti Jumala Sõna väärtusi ja põhimõtteid.
On seega mitmeid asju, mis peaksime selja taha jätma.
Need kolm asja - maa, suguvõsa ja isakoda,
vormivad meid
aastate jooksul,
lapsepõlvest teatud eani, kui iseseisvaks isiksuseks saame.
Jumal käskis Aabrahamil selle kõik maha jätta.
Esmalt tuleb minna endasse ja kuulata oma südame häält.
Ja kui edasi liigud, ära enam tagasi vaata.
Jeesus ütles selle kohta nii.
Loeme selle kirjakoha koos.
See on huvitav. See puudutas mind.
Luuka evangeelium, 9. peatükk.
Au Jumalale! Halleluuja!
Viimane salm.
Luuka 9:62.
"Ükski, kes on pannud käe adra külge ja siis vaatab tagasi,
ei kõlba Jumala riigile!"
Heebreakeelne tõlge viitab sõnale kosher.
See on äärmiselt huvitav.
Tegelikult ütles Jumal seda toona veel Aabramile.
Pead adrast kahe käega kinni võtma ja edasi minema.
Kui su mõlemad käed on adra küljes,
on sul füüsiliselt raske pöörduda ja selja taha vaadata.
Kui hoiad kinni vaid ühe käega, on kerge selja taha vaadata.
Kui hoiad kinni kahe käega, on raske tagasi vaadata.
See tähendab, et oled andnud end täiesti usuteekonnale.
Oled usuteel.
Unustad selle, mis on selja taga, nagu Paulus ütles Filiplaste kirjas:
"Ma unustan kõik, mis on taga, ja sirutun eesoleva poole."
See on usk!
"Ma unustan kõik, mis on taga, ja sirutun eesoleva poole."
Meil peaks selline usk olema.
Jumal ütles Aabramile: "Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!"
On tähtis mõista, et tänapäeval
õpetavad paljud jutlustajad ja õpetajad kuidas olla edukas ja õnnistatud,
kuid valel moel.
Peaksime alati uurima oma motiive.
Miks tahame õnnistust või edu?
Tegelikult pole meil endal vaja seda hankida,
sest see on antud meile Jeesuses Kristuses.
Usume, et Jeesus tuli teostama Sõna,
et saaksime õnnistuse. Piibli õnnistused on suured.
Jeesus sai inimeseks, et meie saaksime Jumala õigsuseks
ja oleksime Jumala õigsus maa peal.
Jeesus sai vaeseks, et meie võiksime saada rikkaks
ja õnnistatuks tänu Tema vaesusele.
Jumal on juba andnud selle meile.
Miks me tegelikult kordaminekut tahame?
Alati tuleb kontrollida südame motiive.
Me ei tohi olla isekad
ning mõelda vaid endale ja oma perele.
Jumal ütles talle:
"Ma teen sind suureks rahvaks
ja õnnistan sind."
Jumal seega õnnistab teda.
Keegi ei saa tühistada Jumala õnnistust.
"Ma teen su nime suureks."
Paljud kardavad tuntuks saamist.
See pole tegelik mõtteviis.
Jumal ütles, et Ta teeb ta nime suureks,
et teataks, kes on Aabraham.
Seejärel ütles ta: "Et sa oleksid õnnistuseks!"
Saad olema õnnistuseks teistele.
Motiiviks on tahtmine saada tuntuks,
et võiksid olla õnnistuseks teistele.
Kõik, kes minuga kohtuvad,
näevad mu elus Jumala õnnistust ja tahavad seda endalegi.
Kõike, mida puudutan, saadab kordaminek.
Miks? Sest olen jumalamees.
Naisterahvas võib kutsuda end jumalanaiseks.
Oleme Jumala lapsed ja tahame olla õnnistuseks teistele.
On tähtis mõista, et see õnnistus pole ainult füüsiline,
vaid ka vaimne.
See on asja tuum.
Paljud eksivad siin selles, et tahavad vaid raha, maju
või ühiskondlikku staatust. See pole siiski tähtsaim.
Tähtsaim on eelkõige vaimselt rikkaks saada.
Aabraham oli juba rikas mees.
Ärgem mõistkem seda valesti. Aabraham oli väga rikas.
Tal oli lambaid, kitsi,
teenijaid ja orje.
Olgem ausad.
Jumal ütleb, et ennekõike
saab Aabrahamist vaimne inimene.
Jumal õnnistab teda vaimselt.
Üks põlvkond teise järel saab sama õnnistuse
ehk usu vaimu, usu Jumalasse ja Jumala usu.
On tähtis, et mõistaksime seda.
Seejärel ta ütles:
"Siis ma õnnistan neid, kes sind õnnistavad,
panen vande alla selle, kes sind neab,
ja sinu nimel õnnistavad endid kõik suguvõsad maa peal!"
Peame vaatama ka seda kohta.
Kui meie Jumala meeste ja naistena järgime Jumalat,
teenime ja armastame oma taevast Isa,
sest Tema armastas esmalt meid,
kui austame oma võimsat Messiat Jeesust,
ei pea me muretsema nende pärast, kes meie vastu on.
Jeesus õpetas meid õnnistama neid, kes meid neavad.
Nad vastutavad ise Jumala ees.
Jumal neab neid, kes meid neavad.
Ka kõik, kes meid õnnistavad, saavad õnnistatud.
See puudutab eriti jumalasulaseid,
nagu evangelistid, prohvetid, pastorid, õpetajad.
Kõiki, kes osalevad teenimistöös.
tuleks õnnistada ka vaimselt ja nende eest palvetada.
Tuleks palvetada, et nad oleksid vaimselt edukad
ja tooksid Kristuse ihule head vaimulikku toitu.
Neid tuleks õnnistada ka näiteks rahaliselt.
Jumal õnnistab neid, kes õnnistavad jumalasulaseid.
Seda on tähtis mõista.
Jumal ütleb, et Ta neab neid, kes meid neavad.
Me ei pea end seega ise kaitsma. Jumal kaitseb meid.
Jumal kaitses Aabrahami.
Veel kord - Jumal kaitses Aabrahami.
Meil on Aabrahami õnnistus.
Galaatlaste kirja 3. peatükk. Halleluuja, kiitus Issandale!
Usun, et saame täna tervislikku vaimset toitu,
mis aitab meil kasvada.
Galaatlaste kirja 3. peatükk.
Loeme alates salmist 5.
"See, kes nüüd annab teile Vaimu
ja laseb imevägedel tegutseda teie sees,
kas ta teeb seda Seaduse tegude või ususõnumi kuulamise tõttu?"
Tollal polnud veel Seadust,
kui Jumal kutsus Aabrahami end järgima.
Toona polnud veel Moosese seadust.
Paulus ütles: "Kes nüüd annab teile Vaimu
ja laseb imevägedel tegutseda teie sees,
kas ta teeb seda Seaduse tegude või ususõnumi kuulamise tõttu?"
Usk tuleb kuulmisest ja kuulmine Jumala Sõna kaudu.
"Nii nagu 'Aabraham uskus Jumalat
ja see arvestati talle õiguseks',
nii mõistate teie,
et need, kes on usust, on Aabrahami lapsed.
Kuna aga Pühakiri nägi ette, et Jumal teeb paganad õigeks usust,
siis ta kuulutas ette Aabrahamile rõõmusõnumit:
'Sinus õnnistatakse kõiki paganaid.'
Nõnda siis õnnistatakse neid, kes on usust,
koos uskliku Aabrahamiga."
See õnnistus kuulub ka meile.
On tähtis mõista, kuidas see õnnistus me elus ilmneb.
Me kõik tahame teada, kuidas.
Kõik, mida varem ütlesin, on sulatõde.
Muud tõde pole.
Seda tõde ei saa ümber lükata.
Jeesus ütles: "Tunnetate tõe ja tõde teeb teid vabaks."
'Aga' pole hea sõnavalik, sest ma ei taha tühistada kõike öeldut.
Ütleme, et kui Aabraham uskus,
tegutses ta selle järgi, mida ta kuulis.
Usk tuleb kuulmisest ja kuulmine Jumala Sõna kaudu.
Kui Aabraham uskus, siis ta läks ja tegutses vastavalt.
Kõik suured kristlikud teoloogid, suured rabid
ja targad juudi tooraõpetlased ütlevad,
et salm 4 on kõige tähtsam. Miks? Vaatame seda.
"Ja Aabram läks, nagu Issand teda käskis..."
Peatume siin.
Piibli keeles viitab minemine usule.
Aabram läks.
Miks siin nii öeldakse?
See tähendab, et ta ka jätkab teekonda.
Tema usk ei lõpe.
Seda on tähtis mõista.
Heebrea keeles kasutatakse siin tuleviku vormi. Miks?
Piibli keel on vana heebrea keel.
Jumal tahab näidata, et Aabram lihtsalt ei läinud,
vaid ka jätkas teekonda ja tema usk ei lõppenud.
Ta otsustas möödunu maha jätta.
Ta läks endasse ja kuulis, kuidas Jumal temaga rääkis.
Ta kuulis oma kutsumust.
Peame kuulma oma kutsumust oma südames.
Paulus ütleb Roomlaste kirjas:
"Sest kõik, keda Jumala Vaim juhib, on Jumala lapsed."
Peame vaatama sügavale südamesse.
Kuid ei tasu sealt patte ja needusi otsida.
Paljud teevad seda.
Peame kuulama Püha Vaimu häält.
Oleme uuesti sündinud ja meis on Püha Vaim.
Kui kuuleme sisimas Jumala häält,
otsustame järgida oma kutsumust.
Jumal on andnud meile kutsumuse ja annid selleks,
et järgiksime Teda.
Mitte, et üksnes käinuksime, vaid käime ka edaspidi.
"Ja Aabram läks, nagu Issand teda käskis,
ja Lott läks koos temaga;
Aabram oli seitsekümmend viis aastat vana,
kui ta Haaranist lahkus."
Lott läks temaga.
Lott oli samuti õige.
Olen õpetanud oma lastele ja ka koguduses Aabrahamist ja Lotist.
On kirjutatud, et Lott läks temaga.
Mis sundis ta usuteel siiski peatuma?
Tema ego.
Tal oli vale motiiv.
Aabraham lasi Lotil maa valida.
Ta oleks võinud lasta Aabrahamil esimesena valida.
Ometi valis ta maa, mis tema silmis hea välja nägi.
Paulus ütleb, et me ei käi nägemises, vaid usus.
Me ei ela selle järgi, mida näeme,
vaid elame usu järgi.
Ka Lott oli õige, sest uskus Jumalat.
Kas tunnete ära kellegi, kes ütleb:
"Usun Jeesusesse ja sellesse, et Ta on mind õigeks teinud,
kuid elan siiski oma elu."
Kui tihti tahtis Jumal päästa teda Soodomast ja Gomorrast,
kuid ta ei lahkunud sealt.
Miks? Sest tema naine ei tahtnud.
Ta ei suutnud õpetada oma naisele Jumala printsiipe.
Ta järgis ka ise Jumalat, kuid mitte täiuslikult.
Jumal ei õhuta meid Loti sarnased olema,
vaid Ta õhutab meid järgima Aabrahami eeskuju,
sest oleme Aabrahami lapsed.
Lott oli õige,
aga tema laste teod olid kohutavalt kurjad.
Tema tütardest sündis kaks rahvast:
Ammon ja Moab.
Neist said Iisraeli rahva vaenlased.
On tähtis teada, et Rutt oli moabiit.
Ta oli kuningas Taaveti vaarema.
Ta kuulus Jeesuse sugupuusse.
Nii sündis maa peale Jeesus.
Tänu Issandale! Kallid vennad ja õed!
On tähtis siiski märkida, et Jeesus sündis neitsi läbi Vaimust.
Ta sai inimeseks, et lepitada meie patud
ja anda meile Jumala arm.
Kui ütleme, et usume, siis elame seda usku.
Ma ei öelnud, et teeme, vaid elame usku.
Loeme Efeslaste kirja 2. peatükist 10. salmist.
Lõpetame selle salmiga.
See on väga huvitav.
See on heebrea keeles väga kaunilt kirjutatud.
"Sest meie oleme tema teos, Kristuses Jeesuses loodud..."
Jumal on meid seega loonud.
"Loodud heade tegude tegemiseks,
nii nagu Jumal on juba enne meile seadnud, et me teeksime seda."
Saime seega usu Jumalalt ja sündisime uuesti.
See ei tule meie tegude tõttu, vaid Jumala armust.
Järgisime ja järgime Teda.
Ta lõi meid headeks tegudeks.
Usk ilma tegudeta on surnud,
nagu ihu ilma vaimuta.
Me ei pea tegudega õigsust ära teenima.
Teeme häid tegusid, kuna oleme õiged.
Teeme kõike ainult usust lähtuvalt.
Paulus ütles Roomlaste kirjas, et teod, mida ei tehta usus, on patt.
Kõik teod ilma usuta on patt.
Kui teeme tegusid ilma usuta, ei tegutse me Jumala tahte järgi.
Nii öeldakse Heebrealaste 11:6.
Kui tegutseme ilma usuta, ei ole me Jumala tahtes.
Kui me pole Jumala tahtes, oleme patus.
Patul on tagajärjed.
See ei tähenda, et kaotaksime pääste.
Tuleb mõista, et patul on tagajärjed.
Vaatame Aabrahami ja tema elu,
tema katsumusi ja õnnestumisi.
On tähtis teada, kust ta teele läks
ja kuhu ta välja jõudis.
Halleluuja!
Pole niivõrd tähtis, kust alustasid, vaid kuhu välja jõudsid.
1. Moosese 24. peatükk.
"Kui Aabraham oli vana ja elatanud..."
Heebreakeelse sõnaga 'vana' viidatakse isikule, kel on tarkust
ja kes on juba eakas.
"...ning Issand oli Aabrahami kõigiti õnnistanud."
Lõpetame sellega, vennad-õed.
Seda soovingi teile ja endale
ning kõigile, kes armastavad Iisraeli ja Jeesust Kristust.
Õnnistan teid Jeesuse Kristuse nimel!
Psalmis 91 öeldakse:
"Pika eaga ma täidan tema ja annan temale näha oma päästet."
Tulgu see õnnistus teie ja teie perede üle
ning kõigi teie lähedaste üle Jeesuse Kristuse nimel!
Shalom Jeruusalemmast!
Tõlge: Monika Jaaguri